ডেভিড গ্রীন
ডেভিড মাইকেল গ্রীন (ইংরেজি: David Green; জন্ম: ১০ নভেম্বর, ১৯৩৯ - মৃত্যু: ১৯ মার্চ, ২০১৬) কার্নারফোনশায়ারের লানেনগান এলাকায় জন্মগ্রহণকারী ওয়েলসীয় বংশোদ্ভূত প্রথম-শ্রেণীর বিখ্যাত ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও গ্লুচেস্টারশায়ারের প্রতিনিধিত্ব করাসহ অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ ডানহাতে ব্যাটিং উদ্বোধনে নামতেন। এছাড়াও ডানহাতে মিডিয়াম পেস বোলিং করতেন ডেভিড গ্রীন।